| Seredžiaus tiltas |
| --- |
|  |
| Tiltas nuo Nemuno pusės |
| 

Seredžiaus tiltasSeredžiaus tiltas

55°04′39″š. pl. 23°25′15″r. ilg.﻿ / ﻿55.077518°š. pl. 23.420725°r. ilg.﻿ / 55.077518; 23.420725﻿ (Seredžiaus tiltas)Koordinatės: 55°04′39″š. pl. 23°25′15″r. ilg.﻿ / ﻿55.077518°š. pl. 23.420725°r. ilg.﻿ / 55.077518; 23.420725﻿ (Seredžiaus tiltas) |
|  |
| **Vieta** | Seredžius, Jurbarko raj. |
| **Kerta** | Dubysą |
| **Ilgis** | 138,5 m |
| **Pastatytas** | 1971 m. |
| **Konstrukcija** | Rėminis-gembinis tiltas |

**Seredžiaus tiltas** – automobilių transporto tiltas per Dubysą, stovintis kelyje  **141**  Kaunas–Jurbarkas–Šilutė–Klaipėda , Seredžiuje, Jurbarko ir Kauno rajonų paribyje, 0,5 km į aukštupio pusę nuo Dubysos ir Nemuno santakos, Seredžiaus kraštovaizdžio draustinyje. Nuo tilto atsiveria miestelio panorama. Dešiniajame krante prie tilto įrengta poilsio vieta, maudykla, po tiltu praeina gruntinis kelias link Nemuno, Palocėlių piliakalnio.

Už 0,6 km į Dubysos aukštupio pusę, už upės vingio, stūkso senojo tilto pamatai ir tarpinės atramos. Abiejose upės pusėse, iš kelio  **1917**  Daučioniai–Lazduoniai–Eikščiai  ir Dubysos gatvės į šią vietą veda medžių alėjos.

Istorija
--------

Kelyje prie Nemuno ties Seredžiumi medinis tiltas paminėtas XIX a. viduryje. XX a. trečiame dešimtmetyje pastatytas trijų tarpatramių tiltas, kuris per Antrąjį pasaulinį karą buvo susprogdintas. Pokaryje ant tų pačių atramų pastatytas laikinasis medinis tiltas, išstovėjęs iki 1971 m.

Kitų šaltinių duomenimis, pirmasis modernus tiltas Seredžiuje pastatytas tarpukariu, 1931 m. Tuomet stovėjusį medinį tiltą pakeitė metalinis, vienos angos 84 m ilgio arkinis tiltas. 1941 m. birželį vokiečių kariuomenė tiltą susprogdino, užėmė Seredžių. 1944 m. Seredžiuje vyko intensyvūs karo veiksmai tarp Sovietų ir vokiečių kariuomenių. Besitraukdami vokiečiai susprogdino ir savo rankomis per Nemuną statytą medinį tiltą.

Dabartinis tiltas naujoje vietoje pastatytas 1971 m. rekonstruojant Panemunės plentą. Tiltą pastatė Kauno tiltų statybos valdyba Nr. 1.

Konstrukcija
------------

Seredžiaus tiltas yra rėminis-gembinis, trijų tarpatramių, 138,5 m ilgio. Tilto atramos pastatytos iš monolitinio gelžbetonio. Iš abiejų pusių prie atramų įrengtos lytlaužos. Viduryje tilto įrengtas šarnyras, į kurį remiasi abiejų pusių perdangų gembės. Abiejuose krantuose tiltą nuo potvynių saugo apsauginiai pylimai, sutvirtinti betono plokštėmis.

Galerija
--------

* Senojo tilto liekanos miestelio pusėjeSenojo tilto liekanos miestelio pusėje
* Senojo tilto pamatai priešingame kranteSenojo tilto pamatai priešingame krante
* Senojo tilto tarpinės atramosSenojo tilto tarpinės atramos
* Po tiltu. Vaizdas į Seredžiaus bažnyčiąPo tiltu. Vaizdas į Seredžiaus bažnyčią
* Tilto profilisTilto profilis
* Perdangos ir kelio jungtisPerdangos ir kelio jungtis

Literatūra
----------

* Henrikas Kebeikis. Žvilgsnis į Lietuvos tiltus. - Kaunas: Dizaino ir leidybos uždaroji bendrovė „Kopa", 2004. - 448 p.: iliustr. - ISBN 9955-9711-0-X

Šaltiniai
---------

1. ↑  Tiltas per Dubysą kelyje Kaunas-Jurbarkas-Šilutė-Klaipėda 43 km. Puslapis: Henrikas Kebeikis. Žvilgsnis į Lietuvos tiltus.pdf/177[neveikianti nuoroda]
2. ↑  Senojo tilto liekanos Seredžiuje *lvz.lt/*
3. ↑  Pamirštas tiltas per Dubysą *niekonaujo.lt*
4. ↑  Prie Seredžiaus per Nemuną nutiestas medinis tiltas – tiesiausias kelias vokiečiams namų link *mlaikas.lt*
5. 1 2 3  Tiltas per Dubysą kelyje Kaunas-Jurbarkas-Šilutė-Klaipėda 43 km. Puslapis: Henrikas Kebeikis. Žvilgsnis į Lietuvos tiltus.pdf/178[neveikianti nuoroda]

Nuorodos
--------

|  |  |
| --- | --- |
|  | **Vikiteka: Seredžiaus tiltas** – vaizdinė ir garsinė medžiaga  |

* Įsikūrę prie Nemuno. Seredžius. Naujasis metalinis tiltas ties Seredžiumi *kvb.lt* (3 angų tilto nuotrauka)
* Juškų muziejaus istorinės vertybės *vilkijietis.lt* (1 angos tilto nuotrauka ~1938 m.)
* Skalvių žygiai *facebook.com* (1 angos tilto nuotrauka)

| Artimiausi tiltai per Dubysą |
| --- |
| prieš srovę: | **Seredžiaus tiltas** | pasroviui: |
| Magistralės A1 tiltas | Dubysos ir Nemuno santaka |